題蔣元肅藴仁堂
作者：王十朋
朝代：宋

paragraphs: 人孰無父母，圖報良亦難。
忽興風樹悲，莫盡菽水歡。
君羹不易嘗，而况榮以官。
向來蔣令君，慶具顔方丹。
手折東堂桂，口詠南陔蘭。
生封拜君命，戲彩慈顔溫。
教之由義方，藴之在仁端。
仁熟椿亦老，親榮心始安。
堂在人事非，思親誠益殫。
已足廣文飯，方彈貢公冠。
願移前日孝，要作忠臣看。